荔景站

荔景站喺香港新界葵青區荔景山或下葵涌，係港鐵同埋嘅轉車站。個站有4個月台，以兩個島式月台排列，全部月台都裝咗月台幕門。

同荔枝角站一樣，由於鐵路最初起嗰時係由日本嘅西松建設起，而且當時香港嘅製版機都用日本嘅字型，所以站入面嘅名用咗日文漢字「茘」，而唔係香港常用嘅「荔」字。

又有另一種講法係地鐵早年根據康熙字典茘係正體，荔係俗體，所以地鐵系統內所有帶茘字嘅站名同出口指示都用刀而唔用力。

車站結構 
荔景站本來係一個喺荔景山嘅架空同埋地底嘅混合模式車站，但係由於原有月台外牆完全密封，一般人唔會察覺呢嗰站係架空車站，以為係地底車站，不過可以喺葵涌道睇到車站係興建喺山坡上面。

車站樓層

車站大堂

車站商店及自助服務

車站月台 
由於香港機場核心計劃，地鐵公司揀咗呢個車站作為荃灣綫同埋東涌綫嘅交匯點，因此將車站改建做跨月台轉車站設計，興建新嘅L3月台，往荃灣列車改行呢個月台；而原有嘅L5月台層就擴闊，保留原有往中環方向軌道同埋加建往香港方向嘅軌道。

而下層月台喺興建東涌綫嗰時被擴闊，而家可以睇到原有嘅1號月台邊緣。而家下層月台中間由車頭至車尾嘅無柱空間就係車站未擴建嗰陣一號月台嘅位置。

車站出口 

A - 荔景山路
A1 - 荔景山路、匡智張玉瓊晨輝學校、祖堯天主教小學、製衣業訓練中心、民政事務處、瑪嘉烈醫院、葵涌醫院、救世軍荔景院、社區會堂、祖堯邨、亞斯理衛理小學、陳南昌紀念中學、香港都會大學荔景校園
設有失明人士引導徑往返地面
A2 - 賢麗苑、新家庭社區教育、下葵涌分科診所、荔景體育館、嶺南鍾榮光博士紀念中學、仁濟醫院暨浸大中醫診所、悅麗苑、荔景邨、麗瑤邨、荔景天主教中學
A3 - 荔景邨、香港小童群益會、社區結合保健中心 
B - 貨櫃碼頭
葵涌道、海員之家、貨櫃碼頭
C - 香港考評局荔景評核中心
賢麗苑、香港考試及評核局荔景評核中心、荔景浸會老人中心、荔景邨
設有升降機及失明人士引導徑往返地面

車站周邊

主要大廈及購物中心
悅麗苑
賢麗苑
荔景邨
祖堯邨
公共服務及設施
葵涌貨櫃碼頭
瑪嘉烈醫院

學校
香港考試及評核局荔景評核中心

交通
葵涌道
荔景山路
貨櫃碼頭南路

鄰接車站

接駁交通 
九巴
30、32H、42、45、46、46X、57M、61M、269M、N241
新界專線小巴
46M - 浩景臺 ↺ 荔景站
47M - 華景山莊 ↺ 荔景站
405 - 長亨 ↺ 荔景站
其他路線：90M、91A、93、313、407

利用狀況 

地鐵荃灣綫通車初期，因為荔景站近住荔景山各大屋邨，而且嗰區嘅巴士服務欠佳，因此荔景區居民逐漸改用地鐵進出市區同荃灣，客量一直保持平穩。東涌綫通車之後，呢個站變成荃灣綫同東涌綫嘅跨月台轉車站，因此令呢個站成為交通樞杻，每日都有好多來往葵芳至荃灣與港島西市區及由大嶼山往返旺角等區嘅乘客喺呢個站轉車，亦有部份需要上落兩層月台嘅學生因為有特惠車資而唔搭巴士，改用港鐵往來。

由荔景站搭東涌綫過去香港島快啲，因此港鐵建議乘客用東涌綫前往香港島，但東涌綫班次好疏，由於呢個原因同埋要喺香港站行去中環站先可以轉港島綫，因此用荃灣綫過海轉港島綫去港島東區會方便啲。而港鐵為咗方便乘客選擇合適嘅路綫到港島，荃灣綫列車由葵芳站開去呢個站途中，會作出提示下一班東涌綫列車往香港嘅開出時間，而喺2009年3月，港鐵錄製咗預錄廣播，取代車長讀出廣播。

車站歷史

興建同命名

荔景站前身係貨港站，本來打算服務當時起緊嘅葵涌貨櫃碼頭。後來香港房屋委員會計劃喺貨櫃碼頭對開山坡興建「麗景邨」，車站移至現址並改名麗景站。最後屋邨喺落成時定名「荔景邨」，站名亦改為茘景站，成為通車時正式使用嘅站名。而車站承建商為前田建設－奧村組聯營。

月台吊板
有別於一般前地鐵嘅地底車站，初期該站月台頂部嘅乘車資訊喺以紅底白字顯示，並其他地底車站嘅白底黑字不同，直至1990年代前地鐵地底車站月台更換為帶有路綫色條嘅白底黑字吊板為止。

車站相片

A出口

上一站‧下一站

列車班次

港鐵公司－荔景站街道圖
 港鐵公司－荔景站位置圖
 港鐵公司－荔景站列車服務時間

荔景
葵青區港鐵車站